
1.НАИМЕНОВАНИЕ НА ПРОДУКТА/УСЛУГАТА

„Обувки специални тактически, с предпазители”
2.СЪСТАВ И ОПИСАНИЕ НА ПРОДУКТА

Обувки специални тактически, с предпазители са предназначени за служителите на Министерството на вътрешните работи, изпълняващи служебните си задължения с работно облекло и обувки за служебно ползване. Обувки тактически се носят при изпълнение на специални задачи, тренировъчна и учебна дейност съобразно разпореденото от съответния ръководител. Моделът на обувки тактически е съгласно фигури от 1 до 9 или еквивалент.
2.1. Описание на продукта

Продуктът представлява цели, високи, полеви обувки с лицева част, която е комбинация от хидрофобирана естествена кожа (лицева) от едър рогат добитък и текстил, в цвят черен (Фиг. 1 и Фиг. 2). Ходилата са грайферни и са комбинация от външен слой- гума (каучук) с по-висока плътност или полиуретан и вътрешен порест слой-полиуретан с ниска плътност, цвят черен. Обувките обхващат глезена и стигат до основата на прасеца, като задната част на втерната (при прасеца) е скосена за удобство при движение. В горната част на втерната има подсилваща и омекотяваща якичка. Над кобарака е изработена гофрирана омекотяваща възглавничка за създаване на удобство и комфорт при ходене и бягане. Като цяло, цвета на всички елементи на обувките заедно с ходилата е черен. Стелките са предварително формувани, анатомични, ергономични, с подходящи хигиенни и антимикотични свойства. В предната част е поставено защитно бомбе от композитен материал, устойчиво на удар 200 J.

ФИГУРА 1

ФИГУРА 2

2.2. Номерация на продукта:

2.2.1. Обувките се произвеждат в размер/номер от 35 до 49 по Европейската система.

Размерът (номерът) на обувката по метричната система е равен на дължината на стъпалото (D в mm), измерена съгласно БДС ISO 9407 или еквивалентно/и (фиг. 3)
Обобщените данни за размера/номерацията и конструкцията са посочени в Таблица 1 и служат за конструиране и моделиране на обувките.

Конструкцията, формата и размерите на обувките трябва да отговарят на изискванията, заложени в Таблица 1 и Таблица 2.

Минималната височина (h) на саята, измерена от стелката до края на петната част на втерната за базов номер 42 е 180 мм, за останалите размери се изменя пропорционално със стъпка 3 мм (в двете посоки).

Фиг. 3.  Топографски точки и размерни характеристики на стъпалото, където Шт, mm – Широчина на тарака – разстоянието между точка 3 и точка 4;D – дължина на стъпалото, mm
Таблица 1

	 
	D, mm       БДС  ISO 9407
	220
	225
	230
	240
	250
	255
	260
	270
	280
	285
	290
	295
	300
	310
	320

	 
	Размер на обувката

(европейска система)
	35
	36
	37
	38
	39
	40
	41
	42
	43
	44
	45
	46
	47
	48
	49

	1   Ширка
	Опр         (±0,5 мм)
	222,5
	226,5
	231
	235
	239,5
	243,5
	248
	252
	256,5
	260,5
	265
	269
	273
	277
	281

	
	Ок         (±0,5 мм)
	225,5
	229,5
	234
	238
	242,5
	246,5
	251
	255
	259,5
	263,5
	268
	272
	276
	280
	284

	2   Ширка
	Опр         (±0,5 mm)
	227,5
	231,5
	236
	240
	244,5
	248,5
	253
	257
	264,5
	265,5
	270
	274
	278
	282
	286

	
	Ок         (±0,5 мм)
	230,5
	234,5
	239
	243
	247,5
	251,5
	256
	260
	264,5
	268,5
	273
	277
	281
	285
	289

	3   Ширка
	Опр         (±0,5 мм)
	232,5
	236,5
	241
	245
	249,5
	253,5
	258
	262
	266,5
	270,5
	275
	279
	283
	287
	291

	
	Ок         (±0,5 мм)
	235,5
	239,5
	244
	248
	252,5
	256,5
	261
	265
	269,5
	273,5
	278
	282
	286
	290
	294


Легенда на съкращенията:

КОпр – обиколка на пръстите на калъпа в mm;

КОк – обиколка на камарата на калъпа в mm.

Таблица 2

	Размер   D,mm
	Широчина, mm

	
	Шт 1 (H)   за Ширка 1
	Шт 2 (I)   за Ширка 2
	Шт 3 (J)   за Ширка 3

	220
	91
	93
	95

	225
	92
	94
	96

	230
	93
	95
	97

	235
	94
	96
	99

	240
	95
	97
	100

	245
	96
	99
	102

	250
	94
	100
	103

	255
	99
	102
	105

	260
	100
	103
	106

	265
	102
	104
	107

	270
	103
	106
	109

	275
	105
	107
	110

	280
	106
	109
	112

	285
	107
	110
	113

	290
	109
	112
	115

	295
	110
	113
	116

	300
	112
	114
	117

	305
	113
	116
	119

	310
	114
	117
	120

	315
	116
	119
	122

	320
	117
	120
	123


2.2.2. Индивидуални поръчки

Изпълнителят изработва извънстандартни размери обувки при заявка от страна на Възложителя. Производството на извънстандартни обувки е част от сключения договор и се изпълнява в срока на договора.

2.3. Конструкция на продукта:
2.3.1 Лицева част /сая/ - външна част, покриваща стъпалото: 
2.3.1.1. юз /предна лицева част/ - изработен изцяло от лицева хидрофобирана естествена кожа;

2.3.1.2. език – тип мех, изработен в комбинация от текстил/кожа. Текстилният материал е същият, който се поставя на страничните втернови парчета и е подлепен с функционалния хастар, така че да образува защитен чорап. Горната лицева част на езика е изработена от кожа, цвят черен, като включва вентилационни отвори (Фиг. 4), а горната вътрешна (хастарна) част от текстилна мрежа (Фиг. 5);

                       Фиг. 4                                                                                    фиг. 5
2.3.1.3. Връзководи и канджи – метални, антикорозионни (Фиг. 6). Връзководите са по 5 чифта на една обувка. Канджите са по 4 чифта на една обувка и една бройка на езика на обувката, както е показано на фиг.6.


[image: image5][image: image6.emf]
                                                                        Фиг. 6
2.3.1.4. втерна /задна лицева част/ - изработена от лицева хидрофобирана естествена кожа и хидрофобиран текстилен материал. Предната част на втерната за монтаж на връзководите и канджите, странични втернови парчета за укрепване и подсилване на втерната се изработват от лицева хидрофобирана естествена кожа. В задната част над гофрирана омекотяваща възглавничка се пришива ухо изработено от естествена кожа, което служи за обуване на обувката (фиг. 7).

                                                          Фиг. 7
В горната част на обувката в областта на якичката се изработват вентилационни отвори (Фиг. 8)

                                                 Фиг. 8

2.3.1.5. декоративна омекотена якичка – за комфорт, удобство и подсилване на втерната, паропропусклива, лицевата част е изработена от лицева естествена кожа, върху която се изработват вентилационни отвори.

2.3.1.6. вътрешна (хастарна) част се изработва от текстилна мрежа(Фиг. 9)

                                            Фиг. 9
2.3.1.7. функционален мембранен хастар – осигуряващ влагозащитните свойства на обувката. Предпазва стъпалото и крака от външно навлажняване, осигурява необходимата паропроницаемост на ходилото навън и  необходимата термозащита на крака.
2.3.2. Междинни детайли 

2.3.2.1. бомбета – иработени от композитен поликарбонатен материал, устойчив на удар, съгласно БДС EN ISO 20345:2011 или еквивалентно/и и монтирани на предната страна на юза, между хастара на юза и самия юз. Оформят фасона на калъпа и предпазват пръстите на краката от механични травми. В предната част на бомбетата се поставя гумена лента за подобряване на удобството. Защитните бомбета трябва да са маркирани съгласно БДС EN 12568 или еквивалентно/и и при изпитване съгласно БДС EN ISO 20344 или еквивалентно/и да отговарят на енергия на удара 200 J. Бомбетата трябва да бъдат с такава форма, че да не затрудняват свободното движение на пръстите.

2.3.3. Ходилни детайли – ходила, табани и стелки

2.3.3.1. ходила  - ходилото е директно лято и грайферно, състои се от два слоя с различна плътност – външен плътен слой от гума /каучук/ или полиуретан с грайферна повърхнина и висока износоустойчивост и вътрешен олекотен слой от полиуретан с много добри еластични свойства и с възможност за поглъщане на енергията при удар. Ходилата трябва да притежават следните основни характеристики и изисквания – еластичност, относителна твърдост, висока износоустойчивост, антистатичност, устойчивост на масла, добра термоизолация от студ и топлина, да имат устойчивост на плъзгане, да са категория S3 и с трайна маркировка. Посочените качества трябва да се запазят при продължителна експлоатация и съхранение. Вътрешната част на ходилото трябва да осигурява добра адхезия на слепените повърхности. 

2.3.3.2. Табани – изработени от текстил, устойчив на пробождане съгласно БДС EN 12568 или еквивалентно/и. Табанът да е от тъкан, устойчива и на срязване и да бъде маркиран съгласно БДС EN 12568 или еквивалентно/и .
2.3.3.3. Стелки – анатомично оформени подвижни стелки, да осигурят комфорта в процеса на експлоатация, хигроскопични /лесно да поемат и отдават влага/, да защитават ходилата от гъбични заболявания. Да са изработени от нетъкан текстил в областта на тарака.
3. ТАКТИКО-ТЕХНИЧЕСКИ ИЗИСКВАНИЯ КЪМ ПРОДУКТА
3.1. Изисквания по предназначение

Изделията са предназначени за служителите на Министерството на вътрешните работи, изпълняващи служебните си задължения с работно облекло и обувки за служебно ползване. Обувки тактически се носят при изпълнение на специални задачи, тренировъчна и учебна дейност съобразно разпореденото от съответния ръководител.
Обувки тактически да осигуряват безпроблемно участие на служителите в различни видове оперативно – бойни и тренировъчни действия при специфични климатични и теренни условия. Изделието да създава комфорт на краката в процес на експлоатация. Да са здрави и износоустойчиви. Да са меки, удобни и гъвкави, да поддържат глезена и пръстите на крака, да имат паропропусклив хастар, който абсорбира влагата. Да създават условия за защита на крака от механични травми и микозни заболявания. 

Обувките са предназначени за експлоатация в среда с голям температурен диапазон и висока запрашеност на въздуха, придружени със ветрове, които набиват външни замърсявания в обувките, при неравен терен, покрит с пясък и камъни. Да имат качества за експлоатация при наводнени и кални терени. Обувките са предназначени за работа с различни видове транспортна и бойна техника – да имат добро сцепление на ходилата с метал и антистатични свойства.

3.1.1. Изисквания към конструкцията

Конструкцията на обувките да не налага специални изисквания за експлоатация и техническо обслужване. 
3.1.2. Общи изисквания към готовото изделие
3.1.2.1. Якост на свързване на сая/ходило – метод директно леене, N/mm -не по-малко от 6,0 (БДС EN ISO 20344 или еквивалентенно/и);
3.1.2.2. Водоустойчивост на готова обувка в min - над 120 (БДС EN ISO 20344 т. 5.15.2 или еквивалентно/и);
3.1.2.3. Здравина на шев, N/mm - не по-малко от 24,0 (БДС EN 13572 или еквивалентно/и).

3.1.3. Изисквания към материалите

Материалите, необходими за изработване на обувки специални тактически, да са съгласно настоящата техническа спецификацията и Таблица 3.
Таблица 3 – Спецификация на материалите

	№
	Наименование
	Предназначение

	1
	2
	3

	1.
	Хидрофобирана естествена кожа 
* Дебелина, mm – не по-малко от 1,8; 

* Якост на опън, N/mm2  - не по-малко от 15,0;
* Здравина на раздиране, N - не по-малко от 80,0;

* Паропропускливост, mg/(cm2 x h) - не по-малко от 0,8;

*  pH стойност на воден извлек - не по-малко от 3,2;

* Съдържание на хром IV, mg/kg  - не по-голямо от 3,0;

* Съпротивление (устойчивост) на огъване в цикли: 

-суха кожа - 100 000 без видими дефекти;
-мокра кожа - 20 000 без видими дефекти
* Устойчивост на повреждане при формуване – пукане на лицевия слой,  mm - не по-голямо от 7,0
	За юза, втерновите странични парчета, кобарака, езика, подсилващите втернови парчета и укрепването на елементите за връзководите да са от хидрофобирана естествена кожа от едър рогат добитък

	2.
	Текстилен материал:

(По НАРЕДБА за етикетирането и наименованията на текстилните продукти)
* Състав, % - полиамид 100 %; 

* Устойчивост на проникване на вода, mm воден стълб - не по-малко от 250;
* Минимална устойчивост на обагрянията, бал :

- кисела пот - от 3-4;

- алкална пот – 3-4;

- сухо триене – 3-4;

- мокро триене – 3.

* Здравина на раздиране, N:

- по основа – 120;

- по вътък – 120.
* Здравина на раздиране на текстилния материал: 
по основа – не по-малко от 120 N;

 по вътък – не по- малко от 120 N. 
	За текстилният материал за втерната, страничните парчета и долната част на езика да е от полиамидна материя, въздухопропусклива, ламинирана с нетъкан полиестер, хидрофобна, цвят черен 



	3.
	Функционален хастар (трислоен)

Външен плат

(По НАРЕДБА за етикетирането и наименованията на текстилните продукти)
* Състав, % - (80/20) ± 5 % полиамид/полиестер или 100 % полиестер.
Среден слой
* Състав – функционална мембрана:

Политетрафлуоретилен, полиестер или еквивалентно
Вътрешен плат:
(По НАРЕДБА за етикетирането и наименованията на текстилните продукти)
* Състав, % - 100% полиамид, плетен
* Съпротивление на пропускане на водните пари, Ret (m²Pa/W)  - не повече от 15
	За функционалния хастар– вътрешният хастар представлява 3 /три/ слоен ламинат

	4.
	Ходило
* Съпротивление на изтриване, mm³ - не повече от 150;
* Съпротивление на огъване, mm:
- нарастване на прореза след 30 000 цикъла  - не повече от 4;

* Твърдост по Шор А (Shore A):

- външен слой (гума или полиуретан)
от 60,0 до 80,0 - за гума

  от 55,0 до 75,0 – за ПУ

-вътрешен слой – полиуретан - от 50,0 до 85,0;

* Плътност на ПУ, gr/сm³ - от 0,4 до 0,7
	За ходилото

	5.
	Готова обувка/защитно бомбе/

* Устойчивост на удар - Съгласно табл. 6 от БДС EN ISO 20345 или еквивалентно/и;

* Вътрешна дължина - Съгласно табл. 5 от БДС EN ISO 20345 или еквивалентно/и.
	За готовото изделие


3.1.4. Изисквания към изделието
3.1.4.1. Изделията да са изработени от хидрофобирана естествена кожа.

3.1.4.2. Ходило – да е изработено от външен слой гума или полиуретан и вътрешен слой полиуретан. Оптималното движение на крака да се осигурява от конструктивните особености в областта на пръстите и петата на ходилото. Ходилото да позволява движение с минимално издаване на шум, да е леко, гъвкаво, осигуряващо добра експлоатация и комфорт. Да е изработено от устойчив на масла и горива материал с антистатични свойства. Методът на директно леене да осигурява трайност и висока устойчивост на разлепване. Енерго – абсорбиращото ходило да гарантира удобство при скачане, тичане и ходене. Самопочистващата ходова част, образувана от шарките на грайфера, да позволява и принуждава полепналата кал да се премества към външната част на обувката и да пада.
3.1.4.3. Обувките да са снабдени с машинно - перящи се стелки.
3.1.5. Изисквания към ушиването и технологичната изработка

3.1.5.1. Шевът между юза и втерната, както и между втерната и кобарака трябва да бъде двуредов или триредов, като гъстотата на шева трябва да бъде 3-4 бода/см.
3.1.6. Методи за контрол и изпитване

3.1.6.1. Моделът на изделието се контролира визуално за съответствие с описанието в т. 2 на техническата спецификация.

3.1.6.2. Показателите на материалите по всички точки от таблица 2 се контролират чрез сравняване на резултатите от лабораторните изпитвания с изискванията в таблица 3. Методите за изпитване на показателите са посочени в таблица 4.

Вложените в изработването на изделието материали и цветовете по тях на които изрично не са посочени начините на оценка да се контролират визуално, чрез сравняване с изискванията в Таблица 3 и на техническата спецификация. 
Таблица 4 – Методи на изпитване
	№
	Характеристики
	Метод на

 изпитване

	1
	Количествен състав
	Наредба за етикетирането и наименованията на текстилните продукти

	2
	Дебелина
	БДС EN ISO 2589:2016 или еквивалентно/и

	3
	Якост на опън
	БДС EN ISO 3376:2012 или еквивалентно/и

	4
	Здравина на раздиране
	БДС EN 13571:2003 или еквивалентно/и

	5
	Паропропускливост
	БДС 6783:1971 или еквивалентно/и

	6
	рН стойност на воден извлек
	БДС EN ISO 4045:2008 или еквивалентно/и

	7
	 Съдържание на хром IV
	БДС EN ISO 17075:2017 или еквивалентно/и

	8
	Съпротивление (устойчивост) на огъване в цикли
	БДС EN ISO 17694:2016 или еквивалентно/и

	9
	Устойчивост на повреждане при формуване – пукане на лицевия слой
	БДС EN ISO 17693:2006 или еквивалентно/и

	10
	Устойчивост на проникване на вода
	БДС EN 20811:1996 или еквивалентно/и

	11
	Минимална устойчивост на обагрянията:
- кисела пот
- алкална пот
- сухо триене
- мокро триене 
	БДС EN ISO 105- Е04 или еквивалентно/и

 БДС EN ISO 105- Е04 или еквивалентно/и

БДС EN ISO 105 Х12 или еквивалентно/и 

БДС EN ISO 105 Х12 или еквивалентно/и

	12
	Съпротивление на пропускане на водните пари
	БДС EN ISO 11092:2014 или еквивалентно/и

	13
	Съпротивление на изтриване
	БДС EN 12770:2002 или еквивалентно/и

	14
	Съпротивление на огъване
	БДС EN ISO 20344:2011 или еквивалентно/и

	15
	Твърдост по Шор А (Shore A)
	БДС ISO 7619-1:2012 или еквивалентно/и

	16
	Плътност на ПУ
	БДС ISO 2781:2012 или еквивалентно/и


3.2. Изисквания по електромагнитна защита
Не се изискват.
3.3. Изисквания по ергономичност, обитаемост и техническа естетика

3.3.1. Обувки специални тактически за служителите на МВР да запазват естетическите си свойства при условията на експлоатация.

3.3.2. Обувките да не предизвикват неудобство и дискомфорт.

3.3.3. Използваните материали да не предизвикват кожни раздразнения и алергични реакции. 

3.3.4. Ергономичните и естетически характеристики на обувките да съответстват на изискванията по предназначение.
3.4. Изисквания по експлоатацията, удобство за техническото обслужване и ремонт

Обувките да не изискват специални изисквания за експлоатация и техническо обслужване. Да не подлежат на основен ремонт. 

3.5. Изисквания за скритост и маскировка

Цвета на кожата и цвета на текстила да е черен.
3.6. Изисквания за транспортопригодност и съхранение

3.6.1. Опакованите изделия да се транспортират в добре почистени и сухи превозни средства. Товаро – разтоварните действия и превоза да се извършат в условия, предпазващи изделията от навлажняване, замърсяване и механични повреди.

3.6.2. Изделията обект на настоящата обществена поръчка се транспортират в закрити превозни средства върху дървени скари.
3.6.3. Съхраняването да се извършва в сухи и проветриви помещения, в условия, предпазващи изделията от навлажняване, замърсяване и механични повреди.
3.6.4. Изделията да се съхраняват в помещения при температура от (-20ºC) до (+50ºC).
Съхраняваните в склада изделия трябва да са отдалечени от отоплителни и осветителни тела на разстояние не по-малко от 60,0 cm.
3.7.Други специфични изисквания
Обувките се доставят с допълнителен комплект стелки.
4. ИЗИСКВАНИЯ ЗА СТАНДАРТИЗАЦИЯ И УНИФИКАЦИЯ

Изискванията за изделието да са съгласно настоящата техническа спецификация и съгласно посочените в нея стандарти или еквивалентно/и.
5. ИЗИСКВАНИЯ КЪМ ВИДОВЕТЕ ОСИГУРЯВАНЕ

5.1. Осигуряване на качеството

5.1.1. Изисквания при процедура за доставка на вещеви изделия

При провеждане на процедура за доставка на вещеви изделия, да се доказва с протоколи от изпитвания в акредитирана лаборатория съответствието с изискванията на техническата спецификация и показателите на материалите по всички точки от таблица 3.

Изисквания към: модела, технологията за изработване и влаганите материали, посочени в техническата спецификация, за които не се изискват протоколи от лабораторни изпитвания за съответствие със спецификацията, да служат и да се спазват задължително при производството на изделието.

5.1.2. Правила за приемане и оценка на качеството

5.1.2.1. Преди доставка да се извършват изпитвания на вложените в изработването на изделията материали, за проверяване на съответствието им с изискванията на настоящата техническа спецификация, като се извършва подбор на проби и за арбитражни изпитвания.

5.1.2.2. Качеството на готовите изделия да се удостоверява чрез контролни изпитвания, съгласно изискванията на настоящата ТС в акредитирана изпитвателна лаборатория.

5.2. Контрол на качеството: 

5.2.1. При изпълнение на договора, готовите изделия  и вложените материали да съответстват напълно на технологичните и конструктивни изисквания на възложителя. Готовите изделия да са произведени от един и същ производител, ако изпълнителят не е производител. Вложените материали да са произведени от същия производител, със същото качество и търговска марка, от които са произведени мострите, с които участникът е определен за изпълнител. Това се доказва с представяне на декларация за съответствие и сертификат за качество на вложения в партидата основен материал, издаден от производителя, при доставката готовите изделия.

* При обстоятелства, възникнали след сключване на индивидуален договор, които правят невъзможно изпълнението на поръчката при договорените условия, страните могат чрез двустранно писмено споразумение да променят производителя на готовите изделия и вложените материали при условие, че готовите изделия и вложените материали са със същите или по-добри характеристики, посочени в техническото предложение на изпълнителя. Съответствието на готовите изделия и вложените материали на новия производител с изискванията на възложителя се доказва от изпълнителя с документи и мостри съгласно раздел „Доказателства за съответствие с изискванията на Възложителя” от Техническата спецификация, приложение към настоящата обществена поръчка.
5.2.2. При неспазване характеристиките в настоящата техническа спецификация, партидата не се приема.
5.3. Други видове осигурявания

Не се предвиждат.

6.ИЗИСКВАНИЯ КЪМ ОПАКОВКАТА, МАРКИРОВКАТА, ЕТИКЕТИРАНЕТО И КОНСЕРВАЦИЯТА

6.1. Маркировка и етикетиране
Всеки чифт да има етикетировка, съгласно Наредбата за означаване на вида на материалите, използвани в основните части на обувките и висящ стикер с информация от изпълнителя (производителя), за вида на изделието и неговите съществени характеристики, срок на годност (гаранционен срок), съгласно Закона за защита на потребителите.
На вътрешната страна на езика на обувката се поставя етикет, който трябва да съдържа следната информация:

размер; номер на модела; месец и година на производство.

(Например: 42_101_09_16)


[image: image10]
6.2. Опаковка

Обувките да се поставят в кутии от велпапе с достатъчна дебелина и якостни показатели против разпадане, за да издържат подреждане на палети на 5-6 реда. Кутиите да са с подходящи размери в зависимост от размера на обувките, така че да не дават възможност за деформацията им. Капакът на кутията включва два отвора за вентилация и бърз контрол на съдържанието й. Между обувките и вътре в тях се поставя хартия, която запазва формата и фасона им, предпазва обувките от наранявания. Във всяка кутия се поставя гаранционна карта на изделието.

На всяка кутия се поставя етикет, който трябва да е от към по-малката странична стена и съдържа следната информация:

* наименование на изделието, номер на договора по който са доставени изделията, фирмата - изпълнител, модел, цвят, година на производство и размер/номер.

7. ГАРАНЦИОНЕН СРОК И РЕКЛАМАЦИИ
* Гаранционният срок при съхранение е 12 месеца, считано от датата на доставката.

* Гаранционният срок при експлоатация е 3 месеца, считано от датата на получаване на изделието от служителя на МВР, в рамките на срока за съхранение.

Изпълнителят (производителят) гарантира спазването на изискванията на техническата спецификация при производството на изделието и запазване на качеството в условията на съхранение и експлоатация, указани в договора за изпълнение.
8. ОЦЕНЯВАНЕ НА СЪОТВЕТСТВИЕТО С ИЗИСКВАНИЯТА НА ВЪЗЛОЖИТЕЛЯ

Оценяване на съответствието с изискванията на Възложителя по характеристики се установява с представяне на следните документи:

8.1. Декларация за съответствие по БДС EN ISO/IEС 17050-1:2010 г. и БДС EN ISO/IEС 17050-2:2006 г. или еквивалентно/и на основния материал - естествена кожа, хастара и образеца на готовото изделие от изпълнителя или от производителя /само ако изпълнителя не е производител/, удостоверяваща, че материалите и образеца отговарят на посочените стандарти и изисквания в Техническата спецификация от документацията за участие в процедурата, с дата на издаване, следваща датата на обявяване на настоящата обществена поръчка. 

Забележка: Декларацията се представя в оригинал със свеж печат и подпис от декларатора с дата на издаване, следваща датата на обявяване на настоящата обществена поръчка.
8.2. Технически характеристики, включващи описание на основните параметри, на които отговарят основния материал – естествена кожа и хастара, издадени от производителите или вносителите им със свеж печат и подпис, с дати на издаване, следващи датата на обявяване на настоящата обществена поръчка. За вносители документите се представят в оригинал или заверени копия „Вярно с оригинала“, които да бъдат придружени с превод на български език.

8.3. Сертификат за качество на основния материал – естествена кожа и хастара, издаден от производителите или вносителите им оригинал със свеж печат и подпис, с дати на издаване, следващи датата на обявяване на настоящата обществена поръчка. За вносители документите се представят в оригинал или заверени копия „Вярно с оригинала“, които да бъдат придружени с превод на български език.
8.4. Протоколи от изпитване на основния материал, хастара и образеца на готовото изделие. Представят се оригинали със свеж печат и подпис или копия заверени с мокър печат на съответната АИЛ, издадени от акредитирана  от Изпълнителна агенция „БСА” изпитвателна лаборатория /АИЛ/, с отразени в тях резултати по всички характеристики, посочени в Техническата спецификация от документацията за участие в процедурата, с дата на издаване, следваща датата на обявяване на настоящата обществена поръчка. 

Забележка: Представените лабораторни изпитвания да са в обхвата на акредитация на съответната АИЛ.
8.5. Заверено копие от сертификата за акредитация на съответната АИЛ, издала протоколите за изпитване, удостоверяващо обхвата на акредитация – параметрите и показателите на вложените материали и списък с обхвата на акредитация, който е неразделна част от сертификата на съответната изпитвателна лаборатория. 

Забележка: Копието е заверено от съответната акредитирана изпитвателна лаборатория със свеж печат и подпис.

8.6. Участниците да представят данни за безопасност и безвредност на вложените в изделията лепила и финиши, издадени от производителите или вносителите им (оригинали със свеж печат и подпис, или заверени копия), с дати на издаване, следваща датата на обявяване на настоящата обществена поръчка. 


Забележка: Когато материалите са от внос, се представят оригинали или заверени от участника копия на горепосочените документи, придружени с превод на български език, имена и подпис на извършилия превода.
8.7. Участниците да представят за производителя на основния материал - кожа сертификат /заверени копия/ за управление на качеството EN ISO-9001:2008 или еквивалентно/и и/или EN ISO-9001:2015 или еквивалентно/и и сертификат /заверени копия/ за БДС EN ISO 14001:2005 или еквивалентно/и с обхват – по предмета на обществената поръчка-кожени и/или обувни изделия.

За производителя на основния материал – ходила, сертификат /заверени копия/ за управление на качеството EN ISO-9001:2008 или еквивалентно/и и/или EN ISO-9001:2015 или еквивалентно/и с обхват – по предмета на дейността му.

Сертификатите да са издадени от независими лица, които са акредитирани по съответната серия европейски стандарти от ИА „БСА” или от друг национален орган за акредитация, който е страна по Многостранното споразумение за взаимно признаване на Европейската организация за акредитация, за съответната област или да отговарят на изискванията за признаване съгласно чл. 5, ал.2 от Закона за националната акредитация на органи за оценяване на съответствието.
8.8. Декларация от участника за лицеви и хастарски материали, че отговарят на изискванията на Решение на ЕС 2002/231/ЕС и / или Заповед № РД-1263/09.10.2003г. на Министерството на Околната среда и водите за съдържание на ароматни амини, РСР, ТСР, хром VI, формалдехид и азобагрила с дата на издаване, след датата на обявяване на процедурата. 
8.9. Декларация, че в процеса на провеждане на обществената поръчка и при изпълнение на договора, Възложителят може да осъществява контакт с производителите или официалните представители на производителите, с цел идентифициране на документите удостоверяващи произхода им, както и правото да се предоставя информация по отношение на съмнения за фалшификация.

8.10. Изискване за мостри – предмет на доставката, съобразно чл. 32 от ППЗОП, както и дали ще бъдат задържани мострите на участника, с който е сключен договора за ОП, до приключване на договора:
* В деня и часа на подаване на офертите, участниците следва да представят образци на готовите изделия – по 1 бр. в размер 42, както и мостри от основния материал и хастара - по 1 линеен метър, подпечатани със свеж печат от акредитирана от ИА „БСА” изпитателна лаборатория /АИЛ/. Образците на артикулите трябва да имат трайна маркировка, съгласно настоящата техническа спецификация, със следната информация: вид и размер на изделието, състав и име на участника в процедурата.
* Мострите и образците се представят като част от техническото предложение на участника с предварително попълнен от участника опис. Мострите и образците на участника да са надписани за кой артикул се отнасят. Същите трябва да са подпечатани със свеж печат от акредитирана от ИА „БСА” или друг признат орган по смисъла на ЗОП изпитвателна лаборатория /АИЛ/, с посочен номер на протокола от АИЛ, в потвърждение на това, че за същите са представени протоколите от изпитване, издадени от акредитирана от ИА „БСА” изпитвателна лаборатория или друг признат орган по смисъла на ЗОП изпитвателна лаборатория /АИЛ/ за характеристиките изискани от Възложителя. 

* Мострите и образците ще бъдат използвани при необходимост за доказване на съответствието с изискванията на Възложителя за материалите и параметрите на същите в хода на провеждане на обществената поръчка. Мострите и образците могат да се предоставят от Възложителя за изследване по всички характеристиките посочени в техническата спецификация в АИЛ, като разходите по провеждане на изпитванията са за сметка на участника. За целта участникът декларира съгласието си мострите и образците да бъдат изследвани в АИЛ, като разходите са за сметка на участника, с приложена към същите декларация. В резултат на изследването може да бъде нарушена целостта на мострите.
* Мострите и образците на избрания участник, с който ще бъде сключен договор ще бъдат задържани до приключване на договора и изтичане на гаранционния срок. 

* Образецът на Възложителя, по който ще се изработват изделията се предоставя за разглеждане от участниците  на адрес: ж.к. “Красна поляна”, бул. “Възкресение”, бл. 31 Б, всеки работен ден от 13:30 до 15:30 часа след предварителна заявка на тел. 27941 - ст. експерт Х. Димитрова, 27946 - ст. експерт И. Милушев и 27948 - експерт Г. Ганарева.
42_101_09_16





Номер на модела обувки, под който е заведен във фирмата -изпълнител





Месец на производство





Година на производство





Номер на мъжка обувка

